CELEX: 32021R1372
Language: hr
Date: 2021-08-17 00:00:00
Title: Uredba Komisije (EU) 2021/1372 оd 17. kolovoza 2021. o izmjeni Priloga IV. Uredbi (EZ) br. 999/2001 Europskog parlamenta i Vijeća u pogledu zabrane hranidbe nepreživača iz uzgoja, osim krznaša, bjelančevinama dobivenima od životinja (Tekst značajan za EGP)

18.8.2021   
               
               
                  HR
               
               
                  Službeni list Europske unije
               
               
                  L 295/1
               
            
         UREDBA KOMISIJE (EU) 2021/1372
         оd 17. kolovoza 2021.
         o izmjeni Priloga IV. Uredbi (EZ) br. 999/2001 Europskog parlamenta i Vijeća u pogledu zabrane hranidbe nepreživača iz uzgoja, osim krznaša, bjelančevinama dobivenima od životinja
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (1), a posebno njezin članak 23. prvi stavak,
         budući da:
         
                     (1)
                  
                  
                     Uredbom (EZ) br. 999/2001 utvrđuju se pravila za sprečavanje, kontrolu i iskorjenjivanje transmisivnih spongiformnih encefalopatija (TSE). Uredba se primjenjuje na proizvodnju i stavljanje na tržište živih životinja i proizvoda životinjskog podrijetla te, u nekim posebnim slučajevima, na njihov izvoz.
                  
               
                     (2)
                  
                  
                     Člankom 7. stavkom 1. Uredbe (EZ) br. 999/2001 zabranjuje se hranidba preživača bjelančevinama životinjskog podrijetla. Člankom 7. stavkom 2. te uredbe ta se zabrana proširuje na životinje koje nisu preživači, kako je utvrđeno u poglavlju I. Priloga IV., dok se u poglavljima od II. do V. utvrđuju i detaljno opisuju određena odstupanja od zabrana predviđenih u poglavlju I. pod posebnim uvjetima.
                  
               
                     (3)
                  
                  
                     U Komunikaciji Komisije Europskom parlamentu i Vijeću o strateškom dokumentu o TSE-u za razdoblje 2010. – 2015. („Drugi plan za TSE”) (2) navode se moguće izmjene Unijinih propisa kako bi se mjere za sprečavanje, kontrolu i iskorjenjivanje TSE-a uskladile s razvojem epidemiološke situacije u pogledu goveđe spongiformne encefalopatije (BSE). Također, naglašava se da bi se svaka revizija pravila o TSE-u trebala prvenstveno temeljiti na znanstvenim savjetima. Drugi plan za TSE odnosi se na reviziju postojećih odredbi o zabrani hranidbe za nepreživače koje su utvrđene u propisima Unije.
                  
               
                     (4)
                  
                  
                     Na temelju dvaju znanstvenih mišljenja koja je 24. siječnja 2007. i 17. studenoga 2007. izdao Odbor za biološke opasnosti (BIOHAZ) Europske agencije za sigurnost hrane („Agencija”), u Drugom planu za TSE potvrđeno je da nije utvrđeno pojavljivanje TSE-a kod nepreživača iz uzgoja u prirodnim uvjetima.
                  
               
                     (5)
                  
                  
                     Agencija je 7. lipnja 2018. donijela znanstveno mišljenje o reviziji kvantitativne procjene rizika (QRA) koja se odnosi na rizik od GSE-a koji proizlazi iz prerađenih životinjskih bjelančevina (3). QRA je procijenila da je ukupna infektivnost GSE-a četiri puta niža nego što je procijenjeno 2011., a svake se godine očekuje manje od jednog novog slučaja GSE-a.
                  
               
                     (6)
                  
                  
                     Agencija je 22. rujna 2020. donijela znanstveno mišljenje o mogućem riziku od GSE-a za goveda koji proizlazi iz uporabe kolagena i želatine podrijetlom od preživača u hrani za nepreživače iz uzgoja (4). Agencija zaključuje da je vjerojatnost da nijedan novi slučaj GSE-a u populaciji goveda ne nastane ni u jednom od triju putova rizika utvrđenih u tom mišljenju veća od 99 % (gotovo sigurno).
                  
               
                     (7)
                  
                  
                     Istodobno, procjenjuje se da se u Uniji godišnje odloži 100 000 tona nekadašnje hrane koja sadržava kolagen i/ili želatinu podrijetlom od preživača jer se zbog važećih pravila o zabrani hranidbe životinja ne može upotrebljavati u hrani za životinje iz uzgoja.
                  
               
                     (8)
                  
                  
                     Stoga bi zabranu hranidbe nepreživača iz uzgoja kolagenom i želatinom podrijetlom od preživača trebalo staviti izvan snage.
                  
               
                     (9)
                  
                  
                     Člankom 11. Uredbe (EZ) br. 1069/2009 Europskog parlamenta i Vijeća (5) zabranjena je hranidba kopnenih životinja određene vrste osim krznaša prerađenim životinjskim bjelančevinama iz tijela ili dijelova tijela životinja iste vrste (recikliranje unutar vrste).
                  
               
                     (10)
                  
                  
                     U Drugom planu za TSE potvrđeno je i da je rizik prijenosa GSE-a s nepreživača na nepreživače zanemariv ako se izbjegava recikliranje unutar vrste. Stoga je zaključeno da bi se moglo razmotriti ukidanje zabrane uporabe prerađenih životinjskih bjelančevina od nepreživača u hrani za nepreživače, uz poštovanje postojeće zabrane recikliranja unutar vrste.
                  
               
                     (11)
                  
                  
                     Vijeće je 29. studenoga 2010. donijelo zaključke o Drugom planu za TSE (6). Vijeće u navedenim zaključcima misli da bi preduvjet za eventualno ponovno uvođenje prerađenih životinjskih bjelančevina od nepreživača u hranu za životinje za druge vrste nepreživača morale biti učinkovite i potvrđene analitičke tehnike razlikovanja prerađenih životinjskih bjelančevina dobivenih od različitih vrsta te analiza rizika za zdravlje životinja i javno zdravlje, zbog tog ponovnog uvođenja.
                  
               
                     (12)
                  
                  
                     Referentni laboratorij Europske unije za bjelančevine životinjskog podrijetla u hrani za životinje (EURL-AP) potvrdio je 2012. novu dijagnostičku metodu na temelju DNA (PCR) kojom je u hrani za životinje moguće otkriti materijal dobiven od preživača. Potvrdom te metode omogućeno je da se 2013. ponovno odobri uporaba prerađenih životinjskih bjelančevina od nepreživača u hrani za životinje akvakulture kako je utvrđeno u Uredbi Komisije (EU) br. 56/2013 (7).
                  
               
                     (13)
                  
                  
                     Nakon toga EURL-AP je 2015. i 2018. potvrdio i metode PCR kojima se može otkriti prisutnost svinjskog materijala odnosno materijala peradi u hrani za životinje. Stoga i te metode omogućuju kontrolu ispravne provedbe zabrane recikliranja unutar vrste svinja i peradi.
                  
               
                     (14)
                  
                  
                     U Izvješću Komisije Vijeću i Europskom parlamentu o razvoju biljnih bjelančevina u Europskoj uniji (8), objavljenom 22. studenoga 2018., istaknuta je potreba da u opskrbi bjelančevinama Unija smanji ovisnost o trećim zemljama. S prehrambenog stajališta, prerađene životinjske bjelančevine izvrsna su hrana za životinje s visokom koncentracijom lako probavljivih hranjivih tvari kao što su aminokiseline i fosfor te s visokim udjelom vitamina. Ponovno odobravanje upotrebe prerađenih životinjskih bjelančevina dobivenih od nepreživača za hranidbu nepreživača smanjilo bi ovisnost o bjelančevinama iz trećih zemalja.
                  
               
                     (15)
                  
                  
                     Trebalo bi ponovno odobriti upotrebu prerađenih životinjskih bjelančevina svinjskog podrijetla u hrani za perad i prerađenih životinjskih bjelančevina od peradi u hrani za svinje. Trebalo bi primjenjivati stroge uvjete prikupljanja, prijevoza i prerade tih proizvoda te provoditi redovito uzorkovanje i analizu da bi se izbjegao svaki rizik i pridonijelo provjeri nepostojanja međusobne kontaminacije zabranjenim bjelančevinama preživača i recikliranjem unutar vrste.
                  
               
                     (16)
                  
                  
                     Uredbom Komisije (EU) 2017/893 (9) odobrena je upotreba prerađenih životinjskih bjelančevina dobivenih od kukaca i krmnih smjesa koje sadržavaju takve prerađene životinjske bjelančevine za hranidbu životinja akvakulture. Perad su životinje koje se hrane kukcima, svinje su svejedi i nema zabrinutosti u vezi s tim krmivom. Stoga bi prerađene životinjske bjelančevine dobivene od kukaca trebalo odobriti za hranidbu peradi i svinja pod istim uvjetima koji se zahtijevaju za hranidbu životinja akvakulture.
                  
               
                     (17)
                  
                  
                     Prilog IV. Provedbenoj uredbi (EZ) br. 999/2001 trebalo bi stoga na odgovarajući način izmijeniti.
                  
               
                     (18)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog IV. Uredbi (EZ) br. 999/2001 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. kolovoza 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 147, 31.5.2001., str. 1.
         
         
            (2)  COM/2010/0384 final, 16.7.2010.
         
            (3)  https://efsa.onlinelibrary.wiley.com/doi/full/10.2903/j.efsa.2018.5314
         
            (4)  https://efsa.onlinelibrary.wiley.com/doi/full/10.2903/j.efsa.2020.6267
         
            (5)  Uredba (EZ) br. 1069/2009 Europskog parlamenta i Vijeća od 21. listopada 2009. o utvrđivanju zdravstvenih pravila za nusproizvode životinjskog podrijetla i od njih dobivene proizvode koji nisu namijenjeni prehrani ljudi te o stavljanju izvan snage Uredbe (EZ) br. 1774/2002 (SL L 300, 14.11.2009., str. 1.).
         
            (6)  http://register.consilium.europa.eu/pdf/en/10/st13/st13889- ad01re01.en10.pdf
         
            (7)  Uredba Komisije (EU) br. 56/2013 od 16. siječnja 2013. o izmjeni priloga I. do IV. Uredbi (EZ) br. 999/2001 Europskog parlamenta i Vijeća o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (SL L 21, 24.1.2013., str. 3.).
         
            (8)  https://ec.europa.eu/info/sites/info/files/food-farming-fisheries/plants_and_plant_products/documents/report-plant-proteins-com2018-757-final_en.pdf
         
            (9)  Uredba Komisije (EU) 2017/893 оd 24. svibnja 2017. o izmjeni priloga I. i IV. Uredbi (EZ) br. 999/2001 Europskog parlamenta i Vijeća te priloga X., XIV. i XV. Uredbi Komisije (EU) br. 142/2011 u pogledu odredaba o prerađenim životinjskim bjelančevinama (SL L 138., 25.5.2017., str. 92.).
      
      
         
            PRILOG
            Prilog IV. Uredbi (EZ) br. 999/2001 mijenja se kako slijedi:
            
                        (1)
                     
                     
                        u poglavlju I., točka (b) zamjenjuje se sljedećim:
                        
                                    „(b)
                                 
                                 
                                    nepreživača iz uzgoja osim krznaša:
                                    
                                                i.
                                             
                                             
                                                prerađenim životinjskim bjelančevinama;
                                             
                                          
                                                ii.
                                             
                                             
                                                proizvodima od krvi;
                                             
                                          
                                                iii.
                                             
                                             
                                                hidroliziranim bjelančevinama životinjskog podrijetla;
                                             
                                          
                                                iv.
                                             
                                             
                                                dikalcij fosfatom i trikalcij fosfatom životinjskog podrijetla;
                                             
                                          
                                                v.
                                             
                                             
                                                hranom za životinje koja sadrži proizvode navedene u točkama od i. do iv.”;
                                             
                                          
                              
                  
                        (2)
                     
                     
                        u poglavlju II. dodaju se sljedeće točke:
                        
                                    „(f)
                                 
                                 
                                    peradi sljedećim krmivima i krmnim smjesama:
                                    
                                                i.
                                             
                                             
                                                prerađenim životinjskim bjelančevinama dobivenima od svinja i krmnim smjesama koje sadržavaju takve prerađene životinjske bjelančevine, koje se proizvode, stavljaju na tržište i koriste u skladu s općim uvjetima iz poglavlja III. i posebnim uvjetima iz odjeljka G poglavlja IV.
                                             
                                          
                                                ii.
                                             
                                             
                                                prerađenim životinjskim bjelančevinama dobivenima od kukaca iz uzgoja i krmnim smjesama koje sadržavaju takve prerađene životinjske bjelančevine, koje se proizvode, stavljaju na tržište i koriste u skladu s općim uvjetima iz poglavlja III. i posebnim uvjetima iz odjeljka F poglavlja IV.
                                             
                                          
                              
                                    (g)
                                 
                                 
                                    svinja sljedećim krmivima i krmnim smjesama:
                                    
                                                i.
                                             
                                             
                                                prerađenim životinjskim bjelančevinama dobivenima od peradi i krmnim smjesama koje sadržavaju takve prerađene životinjske bjelančevine, koje se proizvode, stavljaju na tržište i koriste u skladu s općim uvjetima iz poglavlja III. i posebnim uvjetima iz odjeljka H poglavlja IV.
                                             
                                          
                                                ii.
                                             
                                             
                                                prerađenim životinjskim bjelančevinama dobivenima od kukaca iz uzgoja i krmnim smjesama koje sadržavaju takve prerađene životinjske bjelančevine, koje se proizvode, stavljaju na tržište i koriste u skladu s općim uvjetima iz poglavlja III. i posebnim uvjetima iz odjeljka F poglavlja IV.”;
                                             
                                          
                              
                  
                        (3)
                     
                     
                        poglavlje III. mijenja se kako slijedi:
                        
                                    (a)
                                 
                                 
                                    odjeljak A mijenja se kako slijedi:
                                    
                                                i.
                                             
                                             
                                                Točka 1. (a) zamjenjuje se sljedećim:
                                                
                                                            „(a)
                                                         
                                                         
                                                            prerađene životinjske bjelančevine u rasutom stanju dobivene od nepreživača, tj. riblje brašno, prerađene životinjske bjelančevine dobivene od kukaca iz uzgoja, prerađene životinjske bjelančevine dobivene od svinja i prerađene životinjske bjelančevine dobivene od peradi.”;
                                                         
                                                      
                                          
                                                ii.
                                             
                                             
                                                točke 4. i 5. zamjenjuju se sljedećim:
                                                
                                                            „4.
                                                         
                                                         
                                                            Prerađene životinjske bjelančevine u rasutom stanju dobivene od svinja te krmne smjese u rasutom stanju koje sadržavaju takve prerađene životinjske bjelančevine, prevoze se u vozilima i spremnicima te čuvaju u skladišnim prostorima koji se ne upotrebljavaju za prijevoz odnosno skladištenje hrane za životinje namijenjene nepreživačima iz uzgoja koji nisu životinje akvakulture i perad.
                                                         
                                                      
                                                            5.
                                                         
                                                         
                                                            Odstupajući od točke 4., vozila, spremnici i skladišni prostori koji su prethodno korišteni za prijevoz ili skladištenje prerađenih životinjskih bjelančevina u rasutom stanju, dobivenih od svinja, te krmnih smjesa u rasutom stanju koje sadržavaju takve prerađene životinjske bjelančevine mogu se poslije koristiti za prijevoz ili skladištenje hrane za životinje namijenjene nepreživačima iz uzgoja osim životinja akvakulture i peradi ako su, u skladu s dokumentiranim postupkom koji je prethodno odobrilo nadležno tijelo, prethodno očišćeni kako bi se izbjegla međusobna kontaminacija.
                                                            Svaku primjenu takvog postupka potrebno je navesti u dokumentaciji koja mora biti dostupna nadležnom tijelu najmanje dvije godine.”;
                                                         
                                                      
                                          
                                                iii.
                                             
                                             
                                                dodaju se sljedeće točke:
                                                
                                                            „6.
                                                         
                                                         
                                                            Prerađene životinjske bjelančevine u rasutom stanju dobivene od peradi te krmne smjese u rasutom stanju koje sadržavaju takve prerađene životinjske bjelančevine, prevoze se u vozilima i spremnicima te čuvaju u skladišnim prostorima koji se ne upotrebljavaju za prijevoz odnosno skladištenje hrane za životinje namijenjene nepreživačima iz uzgoja koji nisu životinje akvakulture i svinje.
                                                         
                                                      
                                                            7.
                                                         
                                                         
                                                            Odstupajući od točke 6., vozila, spremnici i skladišni prostori koji su prethodno korišteni za prijevoz ili skladištenje prerađenih životinjskih bjelančevina u rasutom stanju, dobivenih od peradi, te krmnih smjesa u rasutom stanju koje sadržavaju takve prerađene životinjske bjelančevine mogu se poslije koristiti za prijevoz ili skladištenje hrane za životinje namijenjene nepreživačima iz uzgoja osim životinja akvakulture i svinja ako su, u skladu s dokumentiranim postupkom koji je prethodno odobrilo nadležno tijelo, prethodno očišćeni kako bi se izbjegla međusobna kontaminacija.
                                                            Svaku primjenu takvog postupka potrebno je navesti u dokumentaciji koja mora biti dostupna nadležnom tijelu najmanje dvije godine.
                                                         
                                                      
                                                            8.
                                                         
                                                         
                                                            Prerađene životinjske bjelančevine u rasutom stanju dobivene od kukaca iz uzgoja te krmne smjese u rasutom stanju koje sadržavaju takve prerađene životinjske bjelančevine, prevoze se u vozilima i spremnicima te čuvaju u skladišnim prostorima koji se ne upotrebljavaju za prijevoz odnosno skladištenje hrane za životinje namijenjene nepreživačima iz uzgoja koji nisu životinje akvakulture, perad i svinje.
                                                         
                                                      
                                                            9.
                                                         
                                                         
                                                            Odstupajući od točke 8., vozila, spremnici i skladišni prostori koji su prethodno korišteni za prijevoz ili skladištenje prerađenih životinjskih bjelančevina u rasutom stanju, dobivenih od kukaca iz uzgoja, te krmnih smjesa u rasutom stanju koje sadržavaju takve prerađene životinjske bjelančevine mogu se poslije koristiti za prijevoz ili skladištenje hrane za životinje namijenjene nepreživačima iz uzgoja osim životinja akvakulture, peradi i svinja ako su, u skladu s dokumentiranim postupkom koji je prethodno odobrilo nadležno tijelo, prethodno očišćeni kako bi se izbjegla međusobna kontaminacija.
                                                            Svaku primjenu takvog postupka potrebno je navesti u dokumentaciji koja mora biti dostupna nadležnom tijelu najmanje dvije godine.
                                                         
                                                      
                                                            10.
                                                         
                                                         
                                                            Prerađene životinjske bjelančevine u rasutom stanju dobivene od nepreživača, osim ribljeg brašna i prerađenih životinjskih bjelančevina dobivenih od peradi, svinja i kukaca iz uzgoja, te krmne smjese u rasutom stanju koje sadržavaju takve prerađene životinjske bjelančevine, prevoze se u vozilima i spremnicima te čuvaju u skladišnim prostorima koji se ne upotrebljavaju za prijevoz odnosno skladištenje hrane za životinje namijenjene nepreživačima iz uzgoja koji nisu životinje akvakulture.
                                                         
                                                      
                                                            11.
                                                         
                                                         
                                                            Odstupajući od točke 10., vozila, spremnici i skladišni prostori koji su prethodno korišteni za prijevoz ili skladištenje proizvoda iz te točke mogu se poslije koristiti za prijevoz ili skladištenje hrane za životinje namijenjene nepreživačima iz uzgoja osim životinja akvakulture ako su, u skladu s dokumentiranim postupkom koji je prethodno odobrilo nadležno tijelo, prethodno očišćeni kako bi se izbjegla međusobna kontaminacija.
                                                            Svaku primjenu takvog postupka potrebno je navesti u dokumentaciji koja mora biti dostupna nadležnom tijelu najmanje dvije godine.”;
                                                         
                                                      
                                          
                              
                                    (b)
                                 
                                 
                                    odjeljak B mijenja se kako slijedi:
                                    
                                                i.
                                             
                                             
                                                u točki 1. dodaju se sljedeće točke:
                                                
                                                            „(d)
                                                         
                                                         
                                                            prerađene životinjske bjelančevine dobivene od kukaca iz uzgoja;
                                                         
                                                      
                                                            (e)
                                                         
                                                         
                                                            prerađene životinjske bjelančevine dobivene od svinja;
                                                         
                                                      
                                                            (f)
                                                         
                                                         
                                                            prerađene životinjske bjelančevine dobivene od peradi.”;
                                                         
                                                      
                                          
                                                ii.
                                             
                                             
                                                u točki 3. podtočka (b) zamjenjuje se sljedećim:
                                                
                                                            „(b)
                                                         
                                                         
                                                            moraju držati samo nepreživače i:
                                                            
                                                                        i.
                                                                     
                                                                     
                                                                        ako drže perad, ne smiju proizvoditi potpunu hranu za životinje od krmnih smjesa koje sadržavaju prerađene životinjske bjelančevine dobivene od peradi;
                                                                     
                                                                  
                                                                        ii.
                                                                     
                                                                     
                                                                        ako drže svinje, ne smiju proizvoditi potpunu hranu za životinje iz krmnih smjesa koje sadržavaju prerađene životinjske bjelančevine dobivene od svinja;”;
                                                                     
                                                                  
                                                      
                                          
                              
                                    (c)
                                 
                                 
                                    u odjeljku C točka (a) zamjenjuje se sljedećim:
                                    
                                                „(a)
                                             
                                             
                                                prerađene životinjske bjelančevine dobivene od nepreživača, tj. riblje brašno, prerađene životinjske bjelančevine dobivene od kukaca iz uzgoja, prerađene životinjske bjelančevine dobivene od svinja i prerađene životinjske bjelančevine dobivene od peradi;”;
                                             
                                          
                              
                                    (d)
                                 
                                 
                                    u odjeljku D točka 1.(a) zamjenjuje se sljedećim:
                                    
                                                „(a)
                                             
                                             
                                                prerađene životinjske bjelančevine dobivene od nepreživača, tj. riblje brašno, prerađene životinjske bjelančevine dobivene od kukaca iz uzgoja, prerađene životinjske bjelančevine dobivene od svinja i prerađene životinjske bjelančevine dobivene od peradi;”;
                                             
                                          
                              
                  
                        (4)
                     
                     
                        poglavlje IV. mijenja se kako slijedi:
                        
                                    (a)
                                 
                                 
                                    u odjeljku D točka (a) zamjenjuje se sljedećim:
                                    
                                                „(a)
                                             
                                             
                                                Nusproizvodi životinjskog podrijetla namijenjeni proizvodnji prerađenih životinjskih bjelančevina iz ovog odjeljka moraju potjecati iz jednog ili iz više sljedećih objekata:
                                                
                                                            i.
                                                         
                                                         
                                                            klaonica odobrenih u skladu s člankom 4. Uredbe (EZ) br. 853/2004 u kojima se ne kolju preživači i koje je nadležno tijelo registriralo kao klaonice u kojima se ne kolju preživači;
                                                         
                                                      
                                                            ii.
                                                         
                                                         
                                                            rasjekavaonica odobrenih u skladu s člankom 4. Uredbe (EZ) br. 853/2004 u kojima se ne iskoštava ili ne rasijeca meso preživača i koje je nadležno tijelo registriralo kao rasjekavaonice u kojima se ne iskoštava ili ne rasijeca meso preživača;
                                                         
                                                      
                                                            iii.
                                                         
                                                         
                                                            drugih objekata osim onih iz točke i. ili ii., registriranih ili odobrenih u skladu s člankom 4. Uredbe (EZ) br. 853/2004, u kojima se ne manipulira proizvodima od preživača i koje je nadležno tijelo registriralo kao objekte u kojima se ne manipulira proizvodima od preživača;
                                                         
                                                      
                                                            iv.
                                                         
                                                         
                                                            odobrenih objekata iz članka 24. stavka 1. točaka (h) i (i). Uredbe (EZ) br. 1069/2009 koje je nadležno tijelo registriralo kao objekte u kojima se manipulira ili se skladište samo nusproizvodi životinjskog podrijetla od nepreživača koji dolaze iz objekata iz točaka i., ii. i iii.
                                                         
                                                      Odstupajući od prvog stavka točaka i., ii. i iii. nadležno tijelo može odobriti klanje preživača i manipuliranje proizvodima od preživača u objektima iz prvog stavka točaka i., ii. i iii. u kojima se proizvode nusproizvodi životinjskog podrijetla od nepreživača namijenjeni proizvodnji prerađenih životinjskih bjelančevina iz ovog odjeljka.
                                                To odobrenje može se izdati samo ako se nadležno tijelo izravnim inspekcijskim pregledom uvjerilo u učinkovitost mjera sprečavanja međusobne kontaminacije nusproizvoda od preživača i nepreživača.
                                                Te mjere uključuju sljedeće minimalne zahtjeve:
                                                
                                                            1.
                                                         
                                                         
                                                            klanje nepreživača mora se provoditi na linijama koje su fizički odvojene od linija za klanje preživača;
                                                         
                                                      
                                                            2.
                                                         
                                                         
                                                            proizvodima od nepreživača mora se manipulirati na proizvodnim linijama koje su fizički odvojene od linija za manipuliranje proizvodima od preživača;
                                                         
                                                      
                                                            3.
                                                         
                                                         
                                                            objekti za sakupljanje, skladištenje, prijevoz i pakiranje nusproizvoda životinjskog podrijetla dobivenih od nepreživača moraju biti fizički odvojeni od objekata za nusproizvode životinjskog podrijetla dobivenih od preživača;
                                                         
                                                      
                                                            4.
                                                         
                                                         
                                                            nusproizvodi životinjskog podrijetla podrijetlom od nepreživača moraju se redovito uzorkovati i analizirati da se otkrije prisutnost bjelančevina preživača. Analitička metoda mora biti znanstveno potvrđena za tu namjenu. Učestalost uzorkovanja i analize određuje se na temelju procjene rizika koju provodi subjekt kao dio postupaka koji se temelje na načelima HACCP-a.”;
                                                         
                                                      
                                          
                              
                                    (b)
                                 
                                 
                                    odjeljak F zamjenjuje se sljedećim:
                                    „
                                          ODJELJAK F
                                       
                                    
                                    
                                       
                                          Posebni uvjeti koji se primjenjuju na proizvodnju i korištenje prerađenih životinjskih bjelančevina dobivenih od kukaca iz uzgoja i krmnih smjesa koje sadržavaju takve bjelančevine namijenjenih hranidbi životinja akvakulture, peradi i svinja
                                       
                                    
                                    Sljedeći posebni uvjeti primjenjuju se na proizvodnju i korištenje prerađenih životinjskih bjelančevina dobivenih od kukaca iz uzgoja i krmnih smjesa koje sadržavaju takve bjelančevine namijenjenih hranidbi životinja akvakulture, peradi i svinja:
                                    
                                                (a)
                                             
                                             
                                                Prerađene životinjske bjelančevine dobivene od kukaca iz uzgoja moraju se proizvoditi:
                                                
                                                            i.
                                                         
                                                         
                                                            u pogonima za preradu koji su odobreni u skladu s člankom 24. stavkom 1. točkom (a) Uredbe (EZ) br. 1069/2009 i namijenjeni isključivo proizvodnji proizvoda dobivenih od kukaca iz uzgoja;
                                                         
                                                      
                                                            ii.
                                                         
                                                         
                                                            u skladu sa zahtjevima iz odjeljka 1. poglavlja II. Priloga X. Uredbi (EU) br. 142/2011.
                                                         
                                                      Odstupajući od uvjeta iz prvog stavka točke i., nadležno tijelo može odobriti proizvodnju prerađenih životinjskih bjelančevina dobivenih od kukaca iz uzgoja u objektima za preradu nusproizvoda od drugih vrsta.
                                                To odobrenje može se izdati samo ako se nadležno tijelo inspekcijskim pregledom uvjerilo u učinkovitost mjera sprečavanja međusobne kontaminacije prerađenih životinjskih bjelančevina od kukaca iz uzgoja i prerađenih životinjskih bjelančevinama od ostalih životinja iz uzgoja.
                                                Te mjere sprečavanja moraju uključivati sljedeće minimalne zahtjeve:
                                                
                                                            —
                                                         
                                                         
                                                            proizvodnja prerađenih životinjskih bjelančevina dobivenih od preživača ili nepreživača osim kukaca mora se obavljati u zatvorenom sustavu koji je fizički odvojen od sustava za proizvodnju prerađenih životinjskih bjelančevina od kukaca iz uzgoja;
                                                         
                                                      
                                                            —
                                                         
                                                         
                                                            držanje nusproizvoda životinjskog podrijetla dobivenih od preživača ili nepreživača osim kukaca tijekom skladištenja i prijevoza u objektima koji su fizički odvojeni od objekata za nusproizvode životinjskog podrijetla dobivene od kukaca iz uzgoja;
                                                         
                                                      
                                                            —
                                                         
                                                         
                                                            držanje prerađenih životinjskih bjelančevina dobivenih od preživača ili nepreživača osim kukaca tijekom skladištenja i pakiranja u objektima koji su fizički odvojeni od objekata za gotove proizvode dobivene od kukaca iz uzgoja;
                                                         
                                                      
                                                            —
                                                         
                                                         
                                                            potrebno je provoditi redovito uzorkovanje i analizu prerađenih životinjskih bjelančevina od kukaca iz uzgoja kako bi se provjerila odsutnost međusobne kontaminacije prerađenim životinjskim bjelančevinama od preživača ili drugih nepreživača, uz upotrebu analitičkih metoda za određivanje sastojaka životinjskog podrijetla za kontrolu hrane za životinje iz Priloga VI. Uredbi Komisije (EZ) br. 152/2009; učestalost uzorkovanja i analize određuje se na temelju procjene rizika koju provodi subjekt kao dio postupaka koji se temelje na načelima HACCP; rezultati takvog uzorkovanja i analiza moraju biti dostupni nadležnom tijelu najmanje pet godina.
                                                         
                                                      
                                          
                                                (b)
                                             
                                             
                                                Krmne smjese koje sadržavaju prerađene životinjske bjelančevine dobivene od kukaca iz uzgoja proizvode se u objektima:
                                                
                                                            i.
                                                         
                                                         
                                                            koje je za tu svrhu odobrilo nadležno tijelo;
                                                         
                                                      
                                                            ii.
                                                         
                                                         
                                                            koji su namijenjeni proizvodnji hrane za životinje akvakulture, perad ili svinje.
                                                         
                                                      Odstupajući od prvog stavka točke i., posebno odobrenje za proizvodnju potpune hrane za životinje od krmnih smjesa koje sadržavaju prerađene životinjske bjelančevine dobivene od kukaca iz uzgoja ne zahtijeva se od proizvođača za vlastite potrebe koji ispunjavaju sljedeće uvjete:
                                                
                                                            —
                                                         
                                                         
                                                            nadležno tijelo registriralo ih je za proizvodnju potpune hrane za životinje od krmnih smjesa koje sadržavaju prerađene životinjske bjelančevine dobivene od kukaca iz uzgoja,
                                                         
                                                      
                                                            —
                                                         
                                                         
                                                            ne drže životinje iz uzgoja kako su definirane u članku 3. točki 6.a Uredbe (EZ) br. 1069/2009, osim životinja akvakulture, peradi, svinja ili krznaša,
                                                         
                                                      
                                                            —
                                                         
                                                         
                                                            krmne smjese koje sadržavaju prerađene životinjske bjelančevine dobivene od kukaca iz uzgoja, a upotrebljavaju se u njihovoj proizvodnji, sadržavaju manje od 50 % sirovih bjelančevina.
                                                         
                                                      Odstupajući od prvog stavka točke ii., na temelju izravnog inspekcijskog pregleda nadležno tijelo može odobriti proizvodnju krmnih smjesa koje sadržavaju prerađene životinjske bjelančevine dobivene od kukaca iz uzgoja namijenjenih životinjama akvakulture, peradi ili svinjama u objektima u kojima se proizvode i krmne smjese namijenjene drugim životinjama iz uzgoja, osim krznaša, ako su ispunjeni sljedeći uvjeti:
                                                
                                                            —
                                                         
                                                         
                                                            krmne smjese namijenjene preživačima moraju se proizvoditi i držati, tijekom skladištenja, prijevoza i pakiranja, u objektima koji su fizički odvojeni od objekata za proizvodnju i držanje krmnih smjesa za nepreživače,
                                                         
                                                      
                                                            —
                                                         
                                                         
                                                            krmne smjese namijenjene životinjama akvakulture, peradi ili svinjama moraju se proizvoditi i držati, tijekom skladištenja, prijevoza i pakiranja u objektima koji su fizički odvojeni od objekata za proizvodnju i držanje krmnih smjesa za druge nepreživače,
                                                         
                                                      
                                                            —
                                                         
                                                         
                                                            evidencije s detaljnim podacima o kupnji i korištenju prerađenih životinjskih bjelančevina dobivenih od kukaca iz uzgoja te o prodaji krmnih smjesa koje sadržavaju takve bjelančevine moraju nadležnom tijelu biti dostupne najmanje pet godina,
                                                         
                                                      
                                                            —
                                                         
                                                         
                                                            potrebno je provoditi redovito uzorkovanje i analizu krmnih smjesa namijenjenih životinjama iz uzgoja, osim životinja akvakulture, peradi i svinja, kako bi se provjerila odsutnost nedozvoljenih sastojaka životinjskog podrijetla koristeći analitičke metode za određivanje sastojaka životinjskog podrijetla za kontrolu hrane za životinje iz Priloga VI. Uredbi Komisije (EZ) br. 152/2009; učestalost takvog uzorkovanja i analiza odredit će se na temelju procjene rizika koju provodi subjekt kao dio postupaka koji se temelje na načelima analize rizika i kritičnim kontrolnim točkama (HACCP); rezultati takvog uzorkovanja i analiza moraju biti dostupni nadležnom tijelu najmanje pet godina.
                                                         
                                                      
                                          
                                                (c)
                                             
                                             
                                                Komercijalni dokument ili, prema potrebi, zdravstveni certifikat koji prati prerađene životinjske bjelančevine dobivene od kukaca iz uzgoja u skladu s člankom 21. stavkom 2. Uredbe (EZ) br. 1069/2009, oznaka tih prerađenih životinjskih bjelančevina dobivenih od kukaca iz uzgoja i oznaka krmnih smjesa koje sadržavaju prerađene životinjske bjelančevine dobivene od kukaca iz uzgoja jasno se označava u skladu s poglavljem V. odjeljkom G ovog Priloga.”
                                             
                                          
                              
                                    (c)
                                 
                                 
                                    Dodaju se sljedeći odjeljci:
                                    „
                                          ODJELJAK G
                                       
                                    
                                    
                                       
                                          Posebni uvjeti koji se primjenjuju na proizvodnju i korištenje prerađenih životinjskih bjelančevina dobivenih od svinja i krmnih smjesa koje sadržavaju takve bjelančevine namijenjenih hranidbi peradi
                                       
                                    
                                    Sljedeći posebni uvjeti primjenjuju se na proizvodnju i korištenje prerađenih životinjskih bjelančevina dobivenih od svinja i krmnih smjesa koje sadržavaju takve bjelančevine, namijenjenih hranidbi peradi („prerađene životinjske bjelančevine dobivene od svinja”):
                                    
                                                (a)
                                             
                                             
                                                Nusproizvodi životinjskog podrijetla namijenjeni proizvodnji prerađenih životinjskih bjelančevina dobivenih od svinja moraju potjecati iz jednog ili iz više sljedećih objekata:
                                                
                                                            i.
                                                         
                                                         
                                                            klaonica odobrenih u skladu s člankom 4. Uredbe (EZ) br. 853/2004 u kojima se ne kolju preživači i perad i koje je nadležno tijelo registriralo kao klaonice u kojima se ne kolju preživači i perad;
                                                         
                                                      
                                                            ii.
                                                         
                                                         
                                                            rasjekavaonica odobrenih u skladu s člankom 4. Uredbe (EZ) br. 853/2004 u kojima se ne iskoštava ili ne rasijeca meso preživača i peradi i koje je nadležno tijelo registriralo kao rasjekavaonice u kojima se ne iskoštava ili ne rasijeca meso preživača i peradi;
                                                         
                                                      
                                                            iii.
                                                         
                                                         
                                                            drugih objekata osim onih iz točke i. ili ii., registriranih ili odobrenih u skladu s člankom 4. Uredbe (EZ) br. 853/2004, u kojima se ne manipulira proizvodima od preživača i peradi i koje je nadležno tijelo registriralo kao objekte u kojima se ne manipulira proizvodima od preživača i peradi;
                                                         
                                                      
                                                            iv.
                                                         
                                                         
                                                            odobrenih objekata iz članka 24. stavka 1. točaka (h) i (i). Uredbe (EZ) br. 1069/2009 koje je nadležno tijelo registriralo kao objekte u kojima se manipulira ili se skladište samo nusproizvodi životinjskog podrijetla od nepreživača koji dolaze iz objekata iz točaka i., ii. i iii.
                                                         
                                                      Odstupajući od prvog stavka točaka i., ii. i iii. nadležno tijelo može odobriti klanje preživača ili peradi i manipuliranje proizvodima od preživača ili peradi u objektima iz prvog stavka točaka i., ii. i iii. u kojima se proizvode nusproizvodi od svinja namijenjeni proizvodnji prerađenih životinjskih bjelančevina dobivenih od svinja.
                                                To odobrenje može se izdati samo ako se nadležno tijelo izravnim inspekcijskim pregledom uvjerilo u učinkovitost mjera sprečavanja međusobne kontaminacije nusproizvoda od preživača ili peradi i svinja.
                                                Te mjere uključuju sljedeće minimalne zahtjeve:
                                                
                                                            1.
                                                         
                                                         
                                                            klanje svinja mora se provoditi na linijama koje su fizički odvojene od linija za klanje preživača ili peradi;
                                                         
                                                      
                                                            2.
                                                         
                                                         
                                                            proizvodima od svinja mora se manipulirati na proizvodnim linijama koje su fizički odvojene od linija za manipuliranje proizvodima od preživača ili peradi;
                                                         
                                                      
                                                            3.
                                                         
                                                         
                                                            objekti za sakupljanje, skladištenje, prijevoz i pakiranje nusproizvoda životinjskog podrijetla dobivenih od svinja moraju biti fizički odvojeni od objekata za nusproizvode životinjskog podrijetla dobivenih od preživača ili peradi;
                                                         
                                                      
                                                            4.
                                                         
                                                         
                                                            nusproizvodi životinjskog podrijetla podrijetlom od svinja moraju se redovito uzorkovati i analizirati da se otkrije prisutnost bjelančevina preživača ili peradi. Analitička metoda mora biti znanstveno potvrđena za tu namjenu. Učestalost uzorkovanja i analize određuje se na temelju procjene rizika koju provodi subjekt kao dio postupaka koji se temelje na načelima HACCP.
                                                         
                                                      
                                          
                                                (b)
                                             
                                             
                                                Nusproizvodi životinjskog podrijetla dobiveni od svinja namijenjeni za korištenje u proizvodnji prerađenih životinjskih bjelančevina dobivenih od svinja moraju se prevoziti u objekt za preradu u vozilima i kontejnerima koji se ne koriste za prijevoz nusproizvoda životinjskog podrijetla dobivenih od preživača ili peradi.
                                                Odstupajući od prvog stavka, oni se mogu prevoziti u vozilima i kontejnerima koji su prethodno korišteni za prijevoz nusproizvoda životinjskog podrijetla dobivenih od preživača ili peradi ako su, u skladu s dokumentiranim postupkom koji je prethodno odobrilo nadležno tijelo, ta vozila i kontejneri prethodno očišćeni kako bi se izbjegla međusobna kontaminacija.
                                                Svaka uporaba takvog postupka mora biti navedena u dokumentaciji koja mora biti dostupna nadležnom tijelu najmanje dvije godine.
                                             
                                          
                                                (c)
                                             
                                             
                                                Prerađene životinjske bjelančevine dobivene od svinja proizvode se u pogonima za preradu:
                                                
                                                            i.
                                                         
                                                         
                                                            koji su namijenjeni preradi nusproizvoda koji potječu iz klaonica, rasjekavaonica ili drugih objekata iz točke (a);
                                                         
                                                      
                                                            ii.
                                                         
                                                         
                                                            koje je nadležno tijelo registriralo kao pogone u kojima se ne prerađuju nusproizvodi podrijetlom od preživača ili peradi.
                                                         
                                                      Odstupajući od prvog stavka točke ii., nadležno tijelo može odobriti proizvodnju prerađenih životinjskih bjelančevina dobivenih od svinja u objektima za preradu nusproizvoda od preživača ili peradi.
                                                To odobrenje može se izdati samo ako se nadležno tijelo inspekcijskim pregledom uvjerilo u učinkovitost mjera sprečavanja međusobne kontaminacije prerađenih životinjskih bjelančevina od preživača ili peradi i prerađenih životinjskih bjelančevina od svinja.
                                                Te mjere sprečavanja moraju uključivati sljedeće minimalne zahtjeve:
                                                
                                                            1.
                                                         
                                                         
                                                            proizvodnja prerađenih životinjskih bjelančevina dobivenih od preživača ili peradi mora se obavljati u zatvorenom sustavu koji je fizički odvojen od sustava za proizvodnju prerađenih životinjskih bjelančevina od svinja;
                                                         
                                                      
                                                            2.
                                                         
                                                         
                                                            držanje nusproizvoda životinjskog podrijetla dobivenih od preživača i peradi tijekom skladištenja i prijevoza u objektima koji su fizički odvojeni od objekata za nusproizvode životinjskog podrijetla dobivene od svinja;
                                                         
                                                      
                                                            3.
                                                         
                                                         
                                                            držanje prerađenih životinjskih bjelančevina dobivenih od preživača ili peradi tijekom skladištenja i pakiranja u objektima koji su fizički odvojeni od objekata za gotove proizvode dobivene od svinja;
                                                         
                                                      
                                                            4.
                                                         
                                                         
                                                            potrebno je provoditi redovito uzorkovanje i analize prerađenih životinjskih bjelančevina dobivenih od svinja kako bi se provjerila odsutnost međusobne kontaminacije prerađenim životinjskim bjelančevinama od preživača ili peradi, uz upotrebu analitičkih metoda za određivanje sastojaka životinjskog podrijetla za kontrolu hrane za životinje iz Priloga VI. Uredbi Komisije (EZ) br. 152/2009; učestalost uzorkovanja i analize određuje se na temelju procjene rizika koju provodi subjekt kao dio postupaka koji se temelje na načelima HACCP; rezultati takvog uzorkovanja i analiza moraju biti dostupni nadležnom tijelu najmanje pet godina.
                                                         
                                                      
                                          
                                                (d)
                                             
                                             
                                                Krmne smjese koje sadržavaju prerađene životinjske bjelančevine dobivene od svinja proizvode se u objektima:
                                                
                                                            i.
                                                         
                                                         
                                                            koje je za tu svrhu odobrilo nadležno tijelo;
                                                         
                                                      
                                                            ii.
                                                         
                                                         
                                                            koji su namijenjeni isključivo za proizvodnju hrane za perad, životinje akvakulture ili krznaše.
                                                         
                                                      Odstupajući od prvog stavka točke i., posebno odobrenje za proizvodnju potpune hrane za životinje od krmnih smjesa koje sadržavaju prerađene životinjske bjelančevine dobivene od svinja ne zahtijeva se od proizvođača za vlastite potrebe koji ispunjavaju sljedeće uvjete:
                                                
                                                            —
                                                         
                                                         
                                                            nadležno tijelo registriralo ih je za proizvodnju potpune hrane za životinje od krmnih smjesa koje sadržavaju prerađene životinjske bjelančevine dobivene od svinja,
                                                         
                                                      
                                                            —
                                                         
                                                         
                                                            ne drže životinje iz uzgoja kako su definirane u članku 3. točki 6.a Uredbe (EZ) br. 1069/2009, osim peradi, životinja akvakulture ili krznaša,
                                                         
                                                      
                                                            —
                                                         
                                                         
                                                            krmne smjese koje sadržavaju prerađene životinjske bjelančevine dobivene od svinja, a upotrebljavaju se u njihovoj proizvodnji, sadržavaju manje od 50 % sirovih bjelančevina.
                                                         
                                                      Odstupajući od prvog stavka točke ii., na temelju izravnog inspekcijskog pregleda nadležno tijelo može odobriti proizvodnju krmnih smjesa za perad koje sadržavaju prerađene životinjske bjelančevine dobivene od svinja u objektima u kojima se proizvode i krmne smjese namijenjene životinjama iz uzgoja, osim životinja akvakulture i krznaša, ako su ispunjeni sljedeći uvjeti:
                                                
                                                            —
                                                         
                                                         
                                                            krmne smjese namijenjene preživačima moraju se proizvoditi i držati, tijekom skladištenja, prijevoza i pakiranja, u objektima koji su fizički odvojeni od objekata za proizvodnju i držanje krmnih smjesa za nepreživače,
                                                         
                                                      
                                                            —
                                                         
                                                         
                                                            krmne smjese namijenjene svinjama moraju se proizvoditi i držati, tijekom skladištenja, prijevoza i pakiranja u objektima koji su fizički odvojeni od objekata za proizvodnju i držanje krmnih smjesa za druge nepreživače;
                                                         
                                                      
                                                            —
                                                         
                                                         
                                                            evidencije s detaljnim podacima o kupnji i korištenju prerađenih životinjskih bjelančevina dobivenih od svinja te o prodaji krmnih smjesa koje sadržavaju takve bjelančevine moraju nadležnom tijelu biti dostupne najmanje pet godina,
                                                         
                                                      
                                                            —
                                                         
                                                         
                                                            potrebno je provoditi redovito uzorkovanje i analize krmnih smjesa namijenjenih životinjama iz uzgoja, osim peradi, životinja akvakulture i krznaša kako bi se provjerila odsutnost nedozvoljenih sastojaka životinjskog podrijetla koristeći analitičke metode za određivanje sastojaka životinjskog podrijetla za kontrolu hrane za životinje iz Priloga VI. Uredbi Komisije (EZ) br. 152/2009; učestalost takvog uzorkovanja i analiza odredit će se na temelju procjene rizika koju provodi subjekt kao dio postupaka koji se temelje na načelima analize rizika i kritičnim kontrolnim točkama (HACCP); rezultati takvog uzorkovanja i analiza moraju biti dostupni nadležnom tijelu najmanje pet godina.
                                                         
                                                      
                                          
                                                (e)
                                             
                                             
                                                Komercijalni dokument ili, prema potrebi, zdravstveni certifikat koji prati prerađene životinjske bjelančevine dobivene od svinja u skladu s člankom 21. stavkom 2. Uredbe (EZ) br. 1069/2009, oznaka tih prerađenih životinjskih bjelančevina dobivenih od svinja i oznaka krmnih smjesa koje sadržavaju prerađene životinjske bjelančevine dobivene od svinja jasno se označava u skladu s poglavljem V. odjeljkom G ovog Priloga.
                                             
                                          
                                       
                                          ODJELJAK H
                                       
                                    
                                    
                                       
                                          Posebni uvjeti koji se primjenjuju na proizvodnju i korištenje prerađenih životinjskih bjelančevina dobivenih od peradi i krmnih smjesa koje sadržavaju takve bjelančevine namijenjenih hranidbi svinja
                                       
                                    
                                    Sljedeći posebni uvjeti primjenjuju se na proizvodnju i korištenje prerađenih životinjskih bjelančevina dobivenih od peradi i krmnih smjesa koje sadržavaju takve bjelančevine, namijenjenih hranidbi svinja („prerađene životinjske bjelančevine dobivene od peradi”):
                                    
                                                (a)
                                             
                                             
                                                Nusproizvodi životinjskog podrijetla namijenjeni proizvodnji prerađenih životinjskih bjelančevina dobivenih od peradi moraju potjecati iz jednog ili iz više sljedećih objekata:
                                                
                                                            i.
                                                         
                                                         
                                                            klaonica odobrenih u skladu s člankom 4. Uredbe (EZ) br. 853/2004 u kojima se ne kolju preživači i svinje i koje je nadležno tijelo registriralo kao klaonice u kojima se ne kolju preživači i svinje;
                                                         
                                                      
                                                            ii.
                                                         
                                                         
                                                            rasjekavaonica odobrenih u skladu s člankom 4. Uredbe (EZ) br. 853/2004 u kojima se ne iskoštava ili ne rasijeca meso preživača i svinja i koje je nadležno tijelo registriralo kao rasjekavaonice u kojima se ne iskoštava niti rasijeca meso preživača i svinja;
                                                         
                                                      
                                                            iii.
                                                         
                                                         
                                                            drugih objekata osim onih iz točke i. ili ii., registriranih ili odobrenih u skladu s člankom 4. Uredbe (EZ) br. 853/2004, u kojima se ne manipulira proizvodima od preživača i svinja i koje je nadležno tijelo registriralo kao objekte u kojima se ne manipulira proizvodima od preživača i svinja;
                                                         
                                                      
                                                            iv.
                                                         
                                                         
                                                            odobrenih objekata iz članka 24. stavka 1. točaka (h) i (i). Uredbe (EZ) br. 1069/2009 koje je nadležno tijelo registriralo kao objekte u kojima se manipulira ili se skladište samo nusproizvodi životinjskog podrijetla od nepreživača koji dolaze iz objekata iz točaka i., ii. i iii.
                                                         
                                                      Odstupajući od prvog stavka točaka i., ii. i iii. nadležno tijelo može odobriti klanje preživača ili svinja i manipuliranje proizvodima od preživača ili svinja u objektima iz prvog stavka točaka i., ii. i iii. u kojima se proizvode nusproizvodi od peradi namijenjeni proizvodnji prerađenih životinjskih bjelančevina dobivenih od peradi.
                                                To odobrenje može se izdati samo ako se nadležno tijelo izravnim inspekcijskim pregledom uvjerilo u učinkovitost mjera sprečavanja međusobne kontaminacije nusproizvoda od preživača ili svinja i peradi.
                                                Te mjere uključuju sljedeće minimalne zahtjeve:
                                                
                                                            1.
                                                         
                                                         
                                                            klanje peradi mora se provoditi na linijama koje su fizički odvojene od linija za klanje preživača ili svinja;
                                                         
                                                      
                                                            2.
                                                         
                                                         
                                                            proizvodima od peradi mora se manipulirati na proizvodnim linijama koje su fizički odvojene od linija za manipuliranje proizvodima od preživača ili svinja;
                                                         
                                                      
                                                            3.
                                                         
                                                         
                                                            objekti za sakupljanje, skladištenje, prijevoz i pakiranje nusproizvoda životinjskog podrijetla dobivenih od peradi moraju biti fizički odvojeni od objekata za nusproizvode životinjskog podrijetla dobivenih od preživača ili svinja;
                                                         
                                                      
                                                            4.
                                                         
                                                         
                                                            nusproizvodi životinjskog podrijetla podrijetlom od peradi moraju se redovito uzorkovati i analizirati da se otkrije prisutnost bjelančevina preživača ili svinja. Analitička metoda mora biti znanstveno potvrđena za tu namjenu. Učestalost uzorkovanja i analize određuje se na temelju procjene rizika koju provodi subjekt kao dio postupaka koji se temelje na načelima HACCP.
                                                         
                                                      
                                          
                                                (b)
                                             
                                             
                                                Nusproizvodi životinjskog podrijetla dobiveni od peradi namijenjeni za korištenje u proizvodnji prerađenih životinjskih bjelančevina dobivenih od peradi moraju se prevoziti u objekt za preradu u vozilima i kontejnerima koji se ne koriste za prijevoz nusproizvoda životinjskog podrijetla dobivenih od preživača ili svinja.
                                                Odstupajući od prvog stavka, oni se mogu prevoziti u vozilima i kontejnerima koji su prethodno korišteni za prijevoz nusproizvoda životinjskog podrijetla dobivenih od preživača ili svinja ako su, u skladu s dokumentiranim postupkom koji je prethodno odobrilo nadležno tijelo, ta vozila i kontejneri prethodno očišćeni kako bi se izbjegla međusobna kontaminacija.
                                                Svaka uporaba takvog postupka mora biti navedena u dokumentaciji koja mora biti dostupna nadležnom tijelu najmanje dvije godine.
                                             
                                          
                                                (c)
                                             
                                             
                                                Prerađene životinjske bjelančevine dobivene od peradi proizvode se u pogonima za preradu:
                                                
                                                            i.
                                                         
                                                         
                                                            koji su namijenjeni preradi nusproizvoda životinjskog podrijetla koji potječu iz klaonica, rasjekavaonica ili drugih objekata iz točke (a);
                                                         
                                                      
                                                            ii.
                                                         
                                                         
                                                            koje je nadležno tijelo registriralo kao pogone u kojima se ne prerađuju nusproizvodi podrijetlom od preživača ili svinja.
                                                         
                                                      Odstupajući od prvog stavka točke ii., nadležno tijelo može odobriti proizvodnju prerađenih životinjskih bjelančevina dobivenih od peradi u objektima za preradu nusproizvoda od preživača ili svinja.
                                                To odobrenje može se izdati samo ako se nadležno tijelo inspekcijskim pregledom uvjerilo u učinkovitost mjera sprečavanja međusobne kontaminacije prerađenih životinjskih bjelančevina od preživača ili svinja i prerađenih životinjskih bjelančevina od peradi.
                                                Te mjere sprečavanja moraju uključivati sljedeće minimalne zahtjeve:
                                                
                                                            1.
                                                         
                                                         
                                                            proizvodnja prerađenih životinjskih bjelančevina dobivenih od preživača ili svinja mora se obavljati u zatvorenom sustavu koji je fizički odvojen od sustava za proizvodnju prerađenih životinjskih bjelančevina od peradi;
                                                         
                                                      
                                                            2.
                                                         
                                                         
                                                            držanje nusproizvoda životinjskog podrijetla dobivenih od preživača ili svinja tijekom skladištenja i prijevoza u objektima koji su fizički odvojeni od objekata za nusproizvode životinjskog podrijetla dobivene od svinja;
                                                         
                                                      
                                                            3.
                                                         
                                                         
                                                            držanje prerađenih životinjskih bjelančevina dobivenih od preživača ili svinja tijekom skladištenja i pakiranja u objektima koji su fizički odvojeni od objekata za gotove proizvode dobivene od peradi;
                                                         
                                                      
                                                            4.
                                                         
                                                         
                                                            potrebno je provoditi redovito uzorkovanje i analize prerađenih životinjskih bjelančevina dobivenih od peradi kako bi se provjerila odsutnost međusobne kontaminacije prerađenim životinjskim bjelančevinama od preživača ili svinja, uz upotrebu analitičkih metoda za određivanje sastojaka životinjskog podrijetla za kontrolu hrane za životinje iz Priloga VI. Uredbi Komisije (EZ) br. 152/2009; učestalost uzorkovanja i analize određuje se na temelju procjene rizika koju provodi subjekt kao dio postupaka koji se temelje na načelima HACCP; rezultati takvog uzorkovanja i analiza moraju biti dostupni nadležnom tijelu najmanje pet godina.
                                                         
                                                      
                                          
                                                (d)
                                             
                                             
                                                Krmne smjese koje sadržavaju prerađene životinjske bjelančevine dobivene od peradi proizvode se u objektima:
                                                
                                                            i.
                                                         
                                                         
                                                            koje je za tu svrhu odobrilo nadležno tijelo;
                                                         
                                                      
                                                            ii.
                                                         
                                                         
                                                            koji su namijenjeni isključivo za proizvodnju hrane za svinje, životinje akvakulture ili krznaše.
                                                         
                                                      Odstupajući od prvog stavka točke i., posebno odobrenje za proizvodnju potpune hrane za životinje od krmnih smjesa koje sadržavaju prerađene životinjske bjelančevine dobivene od peradi ne zahtijeva se od proizvođača za vlastite potrebe koji ispunjavaju sljedeće uvjete:
                                                
                                                            —
                                                         
                                                         
                                                            nadležno tijelo registriralo ih je za proizvodnju potpune hrane za životinje od krmnih smjesa koje sadržavaju prerađene životinjske bjelančevine dobivene od peradi,
                                                         
                                                      
                                                            —
                                                         
                                                         
                                                            ne drže životinje iz uzgoja kako su definirane u članku 3. točki 6.a Uredbe (EZ) br. 1069/2009, osim svinja, životinja akvakulture ili krznaša,
                                                         
                                                      
                                                            —
                                                         
                                                         
                                                            krmne smjese koje sadržavaju prerađene životinjske bjelančevine dobivene od peradi, a upotrebljavaju se u njihovoj proizvodnji, sadržavaju manje od 50 % sirovih bjelančevina.
                                                         
                                                      Odstupajući od prvog stavka točke ii., na temelju izravnog inspekcijskog pregleda nadležno tijelo može odobriti proizvodnju krmnih smjesa za svinje koje sadržavaju prerađene životinjske bjelančevine dobivene od peradi u objektima u kojima se proizvode i krmne smjese namijenjene životinjama iz uzgoja, osim životinja akvakulture i krznaša, ako su ispunjeni sljedeći uvjeti:
                                                
                                                            —
                                                         
                                                         
                                                            krmne smjese namijenjene preživačima moraju se proizvoditi i držati, tijekom skladištenja, prijevoza i pakiranja, u objektima koji su fizički odvojeni od objekata za proizvodnju i držanje krmnih smjesa za nepreživače,
                                                         
                                                      
                                                            —
                                                         
                                                         
                                                            krmne smjese namijenjene peradi moraju se proizvoditi i držati, tijekom skladištenja, prijevoza i pakiranja u objektima koji su fizički odvojeni od objekata za proizvodnju i držanje krmnih smjesa za druge nepreživače;
                                                         
                                                      
                                                            —
                                                         
                                                         
                                                            evidencije s detaljnim podacima o kupnji i korištenju prerađenih životinjskih bjelančevina dobivenih od peradi te o prodaji krmnih smjesa koje sadržavaju takve bjelančevine moraju nadležnom tijelu biti dostupne najmanje pet godina,
                                                         
                                                      
                                                            —
                                                         
                                                         
                                                            potrebno je provoditi redovito uzorkovanje i analize krmnih smjesa namijenjenih životinjama iz uzgoja, osim peradi, životinja akvakulture i krznaša kako bi se provjerila odsutnost nedozvoljenih sastojaka životinjskog podrijetla koristeći analitičke metode za određivanje sastojaka životinjskog podrijetla za kontrolu hrane za životinje iz Priloga VI. Uredbi Komisije (EZ) br. 152/2009; učestalost takvog uzorkovanja i analiza odredit će se na temelju procjene rizika koju provodi subjekt kao dio postupaka koji se temelje na načelima analize rizika i kritičnim kontrolnim točkama (HACCP); rezultati takvog uzorkovanja i analiza moraju biti dostupni nadležnom tijelu najmanje pet godina;
                                                         
                                                      
                                          
                                                (e)
                                             
                                             
                                                Komercijalni dokument ili, prema potrebi, zdravstveni certifikat koji prati prerađene životinjske bjelančevine dobivene od peradi u skladu s člankom 21. stavkom 2. Uredbe (EZ) br. 1069/2009, oznaka tih prerađenih životinjskih bjelančevina dobivenih od peradi i oznaka krmnih smjesa koje sadržavaju prerađene životinjske bjelančevine dobivene od peradi jasno se označava u skladu s poglavljem V. odjeljkom G ovog Priloga.”;
                                             
                                          
                              
                  
                        (5)
                     
                     
                        poglavlje V. mijenja se kako slijedi:
                        
                                    (a)
                                 
                                 
                                    odjeljak A zamjenjuje se sljedećim:
                                    „
                                          ODJELJAK A
                                       
                                    
                                    
                                       
                                          Uvrštavanje na popis
                                       
                                    
                                    
                                             
                                                1.
                                             
                                             
                                                Države članice ažuriraju i javno objavljuju popise:
                                                
                                                            (a)
                                                         
                                                         
                                                            klaonica registriranih kao klaonice koje ne kolju preživače u skladu s poglavljem IV. odjeljkom C točkom (a) prvim stavkom te odobrenih klaonica iz kojih potječe krv proizvedena u skladu s poglavljem IV. odjeljkom C točkom (a) drugim, trećim i četvrtim stavkom;
                                                         
                                                      
                                                            (b)
                                                         
                                                         
                                                            klaonica, rasjekavaonica i drugih objekata za poslovanje s hranom i objekata za nusproizvode životinjskog podrijetla koji su registrirani kao objekti koji ne kolju preživače, koji ne otkoštavaju niti rasijecaju meso preživača, ne manipuliraju proizvodima od preživača te koji manipuliraju ili skladište samo nusproizvode životinjskog podrijetla koji dolaze iz tih objekata za poslovanje s hranom, iz kojih potječu nusproizvodi životinjskog podrijetla namijenjeni proizvodnji prerađenih životinjskih bjelančevina dobivenih od nepreživača u skladu s poglavljem IV. odjeljkom D, točkom (a), prvim stavkom, te ovlaštenih klaonica, rasjekavaonica i drugih objekata za poslovanje s hranom iz kojih potječu nusproizvodi životinjskog podrijetla namijenjeni proizvodnji prerađenih životinjskih bjelančevina dobivenih od nepreživača u skladu s poglavljem IV. odjeljkom D, točkom (a), drugim, trećim i četvrtim stavkom;
                                                         
                                                      
                                                            (c)
                                                         
                                                         
                                                            klaonica, rasjekavaonica i drugih objekata za poslovanje s hranom i objekata za nusproizvode životinjskog podrijetla koji su registrirani kao objekti koji ne kolju preživače i perad, koji ne otkoštavaju niti rasijecaju meso preživača i peradi, ne manipuliraju proizvodima od preživača i peradi te koji manipuliraju ili skladište samo nusproizvode životinjskog podrijetla koji dolaze iz tih objekata za poslovanje s hranom, iz kojih potječu nusproizvodi životinjskog podrijetla namijenjeni proizvodnji prerađenih životinjskih bjelančevina dobivenih od svinja u skladu s poglavljem IV. odjeljkom G, točkom (a), prvim stavkom, te ovlaštenih klaonica, rasjekavaonica i drugih objekata za poslovanje s hranom iz kojih potječu nusproizvodi životinjskog podrijetla namijenjeni proizvodnji prerađenih životinjskih bjelančevina dobivenih od svinja u skladu s poglavljem IV. odjeljkom G, točkom (a), drugim, trećim i četvrtim stavkom;
                                                         
                                                      
                                                            (d)
                                                         
                                                         
                                                            klaonica, rasjekavaonica i drugih objekata za poslovanje s hranom i objekata za nusproizvode životinjskog podrijetla koji su registrirani kao objekti koji ne kolju preživače i svinje, koji ne otkoštavaju niti rasijecaju meso preživača i svinja, ne manipuliraju proizvodima od preživača i svinja te koji manipuliraju ili skladište samo nusproizvode životinjskog podrijetla koji dolaze iz tih objekata za poslovanje s hranom, iz kojih potječu nusproizvodi životinjskog podrijetla namijenjeni proizvodnji prerađenih životinjskih bjelančevina dobivenih od peradi u skladu s poglavljem IV. odjeljkom H, točkom (a), prvim stavkom, te ovlaštenih klaonica, rasjekavaonica i drugih objekata za poslovanje s hranom iz kojih potječu nusproizvodi životinjskog podrijetla namijenjeni proizvodnji prerađenih životinjskih bjelančevina dobivenih od peradi u skladu s poglavljem IV. odjeljkom H, točkom (a), drugim, trećim i četvrtim stavkom;
                                                         
                                                      
                                                            (e)
                                                         
                                                         
                                                            pogona za preradu registriranih kao pogoni za preradu isključivo krvi nepreživača u skladu s poglavljem IV. odjeljkom C točkom (c) prvim stavkom te odobrenih pogona za preradu koji proizvode proizvode od krvi u skladu s poglavljem IV. odjeljkom C točkom (c) drugim, trećim i četvrtim stavkom;
                                                         
                                                      
                                                            (f)
                                                         
                                                         
                                                            pogona za preradu registriranih kao pogoni koji ne prerađuju nusproizvode životinjskog podrijetla dobivene od preživača u skladu s poglavljem IV. odjeljkom D točkom (c) prvim stavkom te odobrenih pogona za preradu koji proizvode prerađene životinjske bjelančevine dobivene od nepreživača, a djeluju u skladu s poglavljem IV. odjeljkom D točkom (c) drugim, trećim i četvrtim stavkom;
                                                         
                                                      
                                                            (g)
                                                         
                                                         
                                                            pogona za preradu registriranih kao pogoni koji ne prerađuju nusproizvode životinjskog podrijetla dobivene od preživača i peradi u skladu poglavljem IV. odjeljkom G točkom (c) prvim stavkom, kao i odobrenih pogona za preradu koji proizvode prerađene životinjske bjelančevine dobivene od svinja, a djeluju u skladu s poglavljem IV. odjeljkom G točkom (c) drugim, trećim i četvrtim stavkom;
                                                         
                                                      
                                                            (h)
                                                         
                                                         
                                                            pogona za preradu registriranih kao pogoni koji ne prerađuju nusproizvode životinjskog podrijetla dobivene od preživača i svinja u skladu s poglavljem IV. odjeljkom H točkom (c) prvim stavkom, kao i odobrenih pogona za preradu koji proizvode prerađene životinjske bjelančevine dobivene od peradi, a djeluju u skladu s poglavljem IV. odjeljkom H točkom (c) drugim, trećim i četvrtim stavkom;
                                                         
                                                      
                                                            (i)
                                                         
                                                         
                                                            odobrenih objekata za proizvodnju krmnih smjesa koji u skladu s poglavljem III. odjeljkom B proizvode krmne smjese koje sadržavaju riblje brašno, dikalcij fosfat i trikalcij fosfat životinjskog podrijetla, proizvode od krvi dobivene od nepreživača, prerađene životinjske bjelančevine dobivene od kukaca iz uzgoja, prerađene životinjske bjelančevine dobivene od svinja ili prerađene životinjske bjelančevine dobivene od peradi;
                                                         
                                                      
                                                            (j)
                                                         
                                                         
                                                            odobrenih objekata za proizvodnju krmnih smjesa koji u skladu s poglavljem IV. odjeljkom D točkom (d) proizvode krmne smjese koje sadržavaju prerađene životinjske bjelančevine dobivene od nepreživača; kao i odobrenih objekata za proizvodnju krmnih smjesa koji proizvode, u skladu s poglavljem V. odjeljkom E točkom 3.b podtočkom ii. isključivo krmne smjese za izvoz iz Unije ili krmne smjese za izvoz iz Unije i krmne smjese za životinje akvakulture koje se stavljaju na tržište;
                                                         
                                                      
                                                            (k)
                                                         
                                                         
                                                            odobrenih objekata za proizvodnju krmnih smjesa koji proizvode, u skladu s poglavljem IV. odjeljkom E točkom (d) mliječne zamjenice koje sadržavaju riblje brašno namijenjene neodbijenim preživačima iz uzgoja;
                                                         
                                                      
                                                            (l)
                                                         
                                                         
                                                            odobrenih objekata za proizvodnju krmnih smjesa koji u skladu s poglavljem IV. odjeljkom F točkom (b) proizvode krmne smjese koje sadržavaju prerađene životinjske bjelančevine dobivene od kukaca iz uzgoja;
                                                         
                                                      
                                                            (m)
                                                         
                                                         
                                                            odobrenih objekata za proizvodnju krmnih smjesa koji u skladu s poglavljem IV. odjeljkom G točkom (b) proizvode krmne smjese koje sadržavaju prerađene životinjske bjelančevine dobivene od svinja namijenjene peradi;
                                                         
                                                      
                                                            (n)
                                                         
                                                         
                                                            odobrenih objekata za proizvodnju krmnih smjesa koji u skladu s poglavljem IV. odjeljkom H točkom (b) proizvode krmne smjese koje sadržavaju prerađene životinjske bjelančevine dobivene od peradi namijenjene svinjama;
                                                         
                                                      
                                                            (o)
                                                         
                                                         
                                                            skladišne pogone odobrene u skladu s poglavljem III. odjeljkom A točkom 3. ili u skladu s poglavljem V. odjeljkom E točkom 3.d trećim stavkom.
                                                         
                                                      
                                          
                                             
                                                2.
                                             
                                             
                                                Države članice vode ažurne popise proizvođača za vlastite potrebe registriranih u skladu s poglavljem III. odjeljkom B točkom 3. i poglavljem IV. odjeljkom D točkom (d) podtočkom ii., odjeljkom F točkom (b) podtočkom ii., odjeljkom G točkom (d) podtočkom ii. i odjeljkom H točkom (d) podtočkom ii.”;
                                             
                                          
                              
                                    (b)
                                 
                                 
                                    odjeljak C mijenja se kako slijedi:
                                    
                                                i.
                                             
                                             
                                                točka 2. zamjenjuje se sljedećim:
                                                
                                                            „2.
                                                         
                                                         
                                                            Krmne smjese namijenjene krznašima ili kućnim ljubimcima koje sadržavaju prerađene životinjske bjelančevine dobivene od nepreživača ne proizvode se u objektima u kojima se proizvodi hrana za životinje iz uzgoja osim krznaša ili životinja akvakulture.”;
                                                         
                                                      
                                          
                                                ii.
                                             
                                             
                                                dodaje se sljedeća točka:
                                                
                                                            „3.
                                                         
                                                         
                                                            Odstupajući od točke 2.:
                                                            
                                                                        i.
                                                                     
                                                                     
                                                                        krmne smjese za krznaše ili kućne ljubimce, koje sadržavaju riblje brašno mogu se proizvoditi u objektima u kojima se proizvode hrana za nepreživače iz uzgoja i mliječne zamjenice za hranidbu neodbijenih preživača;
                                                                     
                                                                  
                                                                        ii.
                                                                     
                                                                     
                                                                        krmne smjese za krznaše ili kućne ljubimce, koje sadržavaju prerađene životinjske bjelančevine dobivene od kukaca iz uzgoja, mogu se proizvoditi u objektima u kojima se proizvodi hrana za perad ili svinje, pod uvjetom da prerađene životinjske bjelančevine dobivene od kukaca iz uzgoja budu u skladu s poglavljem IV. odjeljkom F točkom (a);
                                                                     
                                                                  
                                                                        iii.
                                                                     
                                                                     
                                                                        krmne smjese za krznaše ili kućne ljubimce, koje sadržavaju prerađene životinjske bjelančevine dobivene od svinja, mogu se proizvoditi u objektima u kojima se proizvodi hrana za perad, pod uvjetom da prerađene životinjske bjelančevine dobivene od svinja budu u skladu s poglavljem IV. odjeljkom G točkama (a), (b) i (c);
                                                                     
                                                                  
                                                                        iv.
                                                                     
                                                                     
                                                                        krmne smjese za krznaše ili kućne ljubimce, koje sadržavaju prerađene životinjske bjelančevine dobivene od peradi mogu se proizvoditi u objektima u kojima se proizvodi hrana za svinje, pod uvjetom da prerađene životinjske bjelančevine dobivene od peradi budu u skladu s poglavljem IV. odjeljkom H točkama (a), (b) i (c).”;
                                                                     
                                                                  
                                                      
                                          
                              
                                    (c)
                                 
                                 
                                    u odjeljku E točka 3. zamjenjuje se sljedećim:
                                    
                                                „3.
                                             
                                             
                                                Izvoz prerađenih životinjskih bjelančevina dobivenih od nepreživača ili krmnih smjesa koje sadržavaju takve bjelančevine mora ispunjavati sljedeće uvjete:
                                                
                                                            (a)
                                                         
                                                         
                                                            Prerađene životinjske bjelančevine dobivene od nepreživača proizvode se u pogonima za preradu koji ispunjavaju zahtjeve iz poglavlja IV. odjeljka D točke (c) ili poglavlja IV. odjeljka F točke (a) podtočke i. ili poglavlja IV. odjeljka G točke (c) ili poglavlja IV. odjeljka H točke (c).
                                                         
                                                      
                                                            (b)
                                                         
                                                         
                                                            Krmne smjese koje sadržavaju prerađene životinjske bjelančevine dobivene od nepreživača proizvode se u objektima za proizvodnju krmnih smjesa koji:
                                                            
                                                                        i.
                                                                     
                                                                     
                                                                        proizvode u skladu s poglavljem IV. odjeljkom D točkom (d) ili s poglavljem IV. odjeljkom F točkom (b) ili s poglavljem IV. odjeljkom G točkom (d) ili s poglavljem IV. odjeljkom H točkom (d); ili
                                                                     
                                                                  
                                                                        ii.
                                                                     
                                                                     
                                                                        u proizvodnji krmnih smjesa namijenjenih izvozu upotrebljavaju prerađene životinjske bjelančevine koje potječu iz pogona za preradu koji ispunjavaju uvjete iz točke (a) te su:
                                                                        
                                                                                    —
                                                                                 
                                                                                 
                                                                                    namijenjeni isključivo proizvodnji krmnih smjesa za izvoz iz Unije te ih je za tu namjenu odobrilo nadležno tijelo, ili
                                                                                 
                                                                              
                                                                                    —
                                                                                 
                                                                                 
                                                                                    namijenjeni isključivo proizvodnji krmnih smjesa za izvoz iz Unije i proizvodnji krmnih smjesa za životinje akvakulture, perad ili svinje koje se stavljaju na tržište Unije te ih je za tu namjenu odobrilo nadležno tijelo.
                                                                                 
                                                                              
                                                                  
                                                      
                                                            (c)
                                                         
                                                         
                                                            Krmne smjese koje sadržavaju prerađene životinjske bjelančevine dobivene od nepreživača pakiraju se i označuju u skladu sa zakonodavstvom Unije ili sa zakonskim zahtjevima zemlje uvoznice. Ako krmne smjese koje sadržavaju prerađene životinjske bjelančevine dobivene od nepreživača nisu označene u skladu sa zakonodavstvom Unije, na oznaci se navode sljedeće riječi: „sadržava prerađene životinjske bjelančevine od nepreživača”.
                                                         
                                                      
                                                            (d)
                                                         
                                                         
                                                            Prerađene životinjske bjelančevine u rasutom stanju dobivene od nepreživača i krmne smjese u rasutom stanju koje sadržavaju takve bjelančevine i koje su namijenjene izvozu iz Unije prevoze se u vozilima i spremnicima i skladište u skladišnim prostorima koji se ne upotrebljavaju za prijevoz odnosno skladištenje hrane za životinje za stavljanje na tržište namijenjene hranidbi preživača ili nepreživača iz uzgoja osim životinja akvakulture. Evidencije s detaljnim podacima o vrsti prevezenih ili skladištenih proizvoda moraju biti dostupne nadležnom tijelu najmanje dvije godine.
                                                            Odstupajući od prvog stavka, vozila, spremnici i skladišni prostori koji su prethodno korišteni za prijevoz ili skladištenje prerađenih životinjskih bjelančevina u rasutom stanju dobivenih od nepreživača i krmnih smjesa u rasutom stanju koje sadržavaju takve bjelančevine i namijenjene su izvozu iz Unije mogu se naknadno koristiti za prijevoz ili skladištenje hrane za životinje za stavljanje na tržište namijenjene hranidbi preživača ili nepreživača iz uzgoja osim životinja akvakulture ako su, u skladu s dokumentiranim postupkom koji je prethodno odobrilo nadležno tijelo, prethodno očišćeni kako bi se izbjegla međusobna kontaminacija. Svaku primjenu takvog postupka potrebno je navesti u dokumentaciji koja mora biti dostupna nadležnom tijelu najmanje dvije godine.
                                                            Skladišta u kojima se u skladu s uvjetima iz drugog stavka točke (d) skladište prerađene životinjske bjelančevine u rasutom stanju dobivene od nepreživača i krmne smjese u rasutom stanju koje sadržavaju takve bjelančevine nadležno tijelo odobrava na temelju provjere njihove usklađenosti sa zahtjevima iz tog stavka.”;
                                                         
                                                      
                                          
                              
                                    (d)
                                 
                                 
                                    umeće se sljedeći odjeljak:
                                    „
                                          ODJELJAK G
                                       
                                    
                                    
                                       
                                          Prateći dokument i označivanje prerađenih životinjskih bjelančevina dobivenih od kukaca iz uzgoja, svinja ili peradi te krmnih smjesa koje sadržavaju takve prerađene životinjske bjelančevine
                                       
                                    
                                    
                                             
                                                1.
                                             
                                             
                                                Komercijalni dokument ili, prema potrebi, zdravstveni certifikat koji prati prerađene životinjske bjelančevine dobivene od kukaca iz uzgoja, svinja ili peradi u skladu s člankom 21. stavkom 2. Uredbe (EZ) br. 1069/2009 te oznaka tih prerađenih životinjskih bjelančevina dobivenih od kukaca iz uzgoja, svinja ili peradi jasno se označava sljedećim riječima: „Prerađene životinjske bjelančevine dobivene od... [unijeti odgovarajuće životinje iz uzgoja od kojih su dobivene prerađene životinjske bjelančevine, a navedene su u prvom stupcu tablice 1.] – ne smiju se upotrebljavati u hrani za životinje iz uzgoja osim... [unijeti odgovarajuće životinje iz uzgoja koje se smiju hraniti prerađenim životinjskim bjelančevinama, a navedene su u drugom stupcu tablice 1.]”;
                                             
                                          
                                             
                                                2.
                                             
                                             
                                                Sljedeće riječi jasno su navedene na oznaci krmnih smjesa koje sadržavaju prerađene životinjske bjelančevine dobivene od kukaca iz uzgoja, svinja ili peradi: „sadržava prerađene životinjske bjelančevine dobivene od... [unijeti odgovarajuće životinje iz uzgoja od kojih su dobivene prerađene životinjske bjelančevine, a navedene su u prvom stupcu tablice 1.] – nije za hranidbu životinja iz uzgoja osim... [unijeti odgovarajuće životinje iz uzgoja koje se smiju hraniti prerađenim životinjskim bjelančevinama, a navedene su u drugom stupcu tablice 1.]”;
                                                
                                                   Tablica 1.
                                                
                                                
                                                            Životinje iz uzgoja od kojih se dobivaju prerađene životinjske bjelančevine
                                                         
                                                         
                                                            Životinje iz uzgoja koje se smiju hraniti prerađenim životinjskim bjelančevinama
                                                         
                                                      
                                                            Kukci iz uzgoja
                                                         
                                                         
                                                            Životinje akvakulture, krznaši, svinje, perad
                                                         
                                                      
                                                            Svinje
                                                         
                                                         
                                                            Životinje akvakulture, krznaši, perad
                                                         
                                                      
                                                            Perad
                                                         
                                                         
                                                            Životinje akvakulture, krznaši, svinje
                                                         
                                                      
                                                            Kukci iz uzgoja i svinje
                                                         
                                                         
                                                            Životinje akvakulture, krznaši, perad
                                                         
                                                      
                                                            Kukci iz uzgoja i perad
                                                         
                                                         
                                                            Životinje akvakulture, krznaši, svinje
                                                         
                                                      
                                                            Svinje i perad
                                                         
                                                         
                                                            Životinje akvakulture, krznaši
                                                         
                                                      
                                                            Kukci iz uzgoja, svinje i perad
                                                         
                                                         
                                                            Životinje akvakulture, krznaši”